આ બધી પ્રોડક્ટ્સનો ઉપયોગ ન કરવો હોય તો તાપમાંથી ઘરે આવ્યા બાદ સૌપ્રથમ એકદમ સાદા પાણીથી ચહેરાને ધોઈ લેવો એમ જણાવતાં ત્વચાનિષ્ણાત કૃપા કહે છે, ‘ત્યાર બાદ કાચા દૂધનો માસ્ક લગાવી શકાય. તૈલી ત્વચા પર એક ચમચી મધમાં લીંબુનાં પાંચથી સાત ટીપાંનું મિશ્રણ લગાવી શકાય. પંદર મિનિટ આ મિશ્રણને રાખીને ચહેરો ધોઈ નાખવો. જો શુષ્ક ત્વચા હોય તો ચણાનો લોટ અને દૂધનું મિશ્રણ લગાવી શકાય. કેળાને ક્રશ કરીને એમાં કાચું દૂધ અથવા ગ્લિસરીન નાખીને આ મિશ્રણ ટૅન ત્વચા પર લગાવી શકાય.’